5. Európsky záujem: uspieť s ohľadom na výzvy globalizácie (hlasovanie) 
- Spoločný návrh uznesenia:
- Pred začiatkom hlasovania o nadpise pred odsekom 1:
Margarita Starkevičiūtė
v mene skupiny ALDE. - Chcela by som navrhnúť zmenu tohto nadpisu, aby prvá časť znela: "Vonkajší lisabonský rozmer". Ide teda o zmenu "Vonkajších politík" na "Vonkajší lisabonský rozmer".
(Ústny pozmeňujúci a doplňujúci návrh bol prijatý.)
- Pred začiatkom hlasovania o odseku 5:
Hartmut Nassauer
(DE) Vážený pán predseda, vzhľadom na stiahnutie ústneho pozmeňujúceho a doplňujúceho návrhu k odseku 5 si Skupina Európskej ľudovej strany (kresťanských demokratov) a európskych demokratov želá hlasovať "nie", v rozpore s tým, čo je uvedené v jej zoznamoch.
- Pred začiatkom hlasovania o odseku 14:
Udo Bullmann
(DE) Vážený pán predseda, niektorí poslanci majú problém so strednou časťou od "poukazuje na to, že jeden" po "domáci dopyt". Po dohode s pánom Casparym zo Skupiny Európskej ľudovej strany (kresťanských demokratov) a európskych demokratov preto navrhujem doplniť slová "v niektorých členských štátoch" za "európske hospodárstvo", a dúfam, že týmto sa vyriešia problémy so strednou časťou. Domnievam sa, že by to takisto mohlo pomôcť Skupine Aliancie liberálov a demokratov za Európu.
(Ústny pozmeňujúci a doplňujúci návrh bol prijatý.)
- Pred začiatkom hlasovania o odseku 30:
Daniel Caspary
(DE) Vážený pán predseda, nie je námietka proti odloženiu tohto textu, ale aj tak by som požiadal, aby sme o ňom hlasovali. Ak bude Parlament hlasovať v prospech tohto znenia, text patrí niekam inam, ale môže sa stať, že nebude schválený, a preto žiadam o hlasovanie o pôvodnom znení.
Predseda
Nebola predložená žiadosť o hlasovanie po častiach.
- Po konečnom hlasovaní:
Jan Andersson
(SV) Vážený pán predseda, Parlament teraz hlasoval v prospech aktualizácie a zmeny a doplnenia integrovaných usmernení. Týka sa to, napríklad, sociálneho rozmeru. Komisia sa rozhodla tomu doposiaľ nevenovať pozornosť.
Chcel by som počuť komentár pána Špidlu k tomuto rozhodnutiu, ktoré Parlament práve prijal, a či bude otázku aktualizovaných a zmenených a doplnených integrovaných usmernení presadzovať v rámci Komisie.
Vladimír Špidla
člen Komisie. - (CS) Rozhodnutie prijaté Parlamentom má určitú váhu a Komisia ho musí zohľadniť pri príprave ďalších podkladov. Hlasovanie Parlamentu preto, prirodzene, nesie náležitú váhu a otázka integrovaných usmernení tvorila podstatu diskusie s Parlamentom.
Predseda
Vykladáme si "určitú váhu" ako "veľkú váhu" a odporúčame, aby Komisia prijala naše hodnotenie.
